Document ID: 32011D0797

A BIZOTTSÁG VÉGREHAJTÁSI HATÁROZATA
(2011. november 30.)
a 2009. évi spanyolországi Newcastle-betegség leküzdését célzó biztonsági intézkedések keretében felmerült kiadásokhoz történő uniós pénzügyi hozzájárulás megállapításáról
(az értesítés a C(2011) 8717. számú dokumentummal történt)
(Csak a spanyol nyelvű szöveg hiteles)
(2011/797/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 6. cikkére,
mivel:
(1)
A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
(2)
A 2009/470/EK határozat megállapítja azokat az eljárásokat, amelyek az egyedi állat-egészségügyi intézkedésekhez - beleértve a biztonsági intézkedéseket is - nyújtható uniós pénzügyi hozzájárulást szabályozzák. A Newcastle-betegség lehető leggyorsabb felszámolása érdekében az Uniónak pénzügyileg hozzá kell járulnia a tagállamok által viselt támogatható kiadásokhoz. Az említett határozat 3. cikke (6) bekezdésének első francia bekezdése megállapítja azokat a százalékos szabályokat, amelyeket a tagállamoknál felmerült költségekre alkalmazni kell.
(3)
A 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról szóló, 2005. február 28-i 349/2005/EK bizottsági rendelet (2) 3. cikke megállapítja az uniós pénzügyi támogatásra jogosult kiadásokra vonatkozó szabályokat.
(4)
A 2009-es spanyolországi Newcastle-betegség leküzdését célzó biztonsági intézkedésekhez történő uniós pénzügyi hozzájárulásról szóló, 2011. április 1-jei 2011/208/EU bizottsági végrehajtási határozat (3) uniós pénzügyi hozzájárulást biztosított a 2009-es spanyolországi Newcastle-betegség leküzdését célzó biztonsági intézkedésekhez. Spanyolország 2011. május 31-én hivatalos visszatérítési kérelmet nyújtott be a 349/2005/EK rendelet 7. cikkének (1) és (2) bekezdése szerint.
(5)
Az uniós pénzügyi hozzájárulás kifizetésének feltétele az, hogy a tervezett fellépéseket ténylegesen végrehajtsák, és a hatóságok a megállapított határidőn belül az összes szükséges információt átadják.
(6)
Összhangban a 2009/470/EK rendelet 3. cikke (4) bekezdésével, Spanyolország haladéktalanul tájékoztatta a Bizottságot és a többi tagállamot az uniós rendelkezésekkel összhangban bevezetett, a betegségek bejelentésére és felszámolására vonatkozó intézkedésekről és azok eredményéről. A 349/2005/EK rendelet 7. cikkének megfelelően a visszatérítési kérelemhez csatolták a pénzügyi jelentést, a kísérőokmányokat, egy járványügyi jelentést minden olyan gazdaságról, ahol az állatokat levágták és megsemmisítették, valamint a vonatkozó ellenőrzések eredményeit.
(7)
A Bizottság észrevételeiről, a támogatható kiadások kiszámításának módjáról és a végső következtetésekről 2011. október 20-án kelt levelében tájékoztatta Spanyolországot. 2011. október 20-án kelt elektronikus levelében Spanyolország egyetértését fejezte ki ezzel kapcsolatban.
(8)
Következésképpen, most már megállapítható a 2009. évi spanyolországi Newcastle-betegség felszámolása kapcsán felmerült kiadások uniós pénzügyi támogatásának teljes összege.
(9)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009-es spanyolországi Newcastle-betegség felszámolása kapcsán felmerült kiadásokhoz nyújtott uniós pénzügyi hozzájárulás összege 103 219,22 EUR.
2. cikk
Ez a határozat a költségvetési rendelet 75. cikke értelmében vett finanszírozási határozatnak minősül, és címzettje a Spanyol Királyság.
Kelt Brüsszelben, 2011. november 30-án.

Labels: 18
15
5
6